William Weathers

**William Weathers** (født 12. november 1814 i London, død 4. mars 1895 i Isleworth i Middlesex i England) var en katolsk biskop i England og Wales samt titulærbiskop av *Amycla*.
## Liv og virke
### Bakgrunn
Hans foreldre var opprinnelig protestanter fra Wales. Han, moren og søsknene konverterte til katolisismen etter farens død. Han ble utdannet ved fransiskanerskolen i Baddesley (1823–28) i Hampshire, og ved * Old Hall Green*, der han ble i førti år, og innehadde etter tur alle verv.

### Prest fra 1838
Han ble presteviet i 1838 på St. Edmund College, Old Hall Green i Ware i Hertfordshire; da var han allerede mester (1835) ved *Old Hall*. Han var prefekt for disiplin 1840–43, visepresident og prokurator 1843–51, prefekt for studier i noen år, og president 1851–68.

Hans presidentskap utgjør en minneverdig epoke i høyskolens og katolisismens historie i Sør-England. 

Årene etter gjenopprettelsen av hierarkiet så en omjustering av standarder.

For å styrke det fremtidige sekulærpresteskap, mente erkebiskop Henry Edward Manning, som også var konvertitt til katolisismen, om enn fra anglikanismen, at det var nødvendig at kontrollen av seminaret burde legges i hendene på hans nyopprettede kongregasjon *[[Oblates of St. Charles]]*. Under Mannings innflytelse utnevnte kardinal Nicholas Wiseman en stab ved *St Edmund's College* i  Ware, som verken var ønsket ble hilst ønsket velkommen av presidenten (1855–56). Konsekvensen ble et forsøk på å styre høyskolen uten presidentens samarbeid. Westminster Chapter tok opp saken, og etter en appell til Roma ble oblatene trukket tilbake i 1861.

Dr. Weathers egen verdsettelse av høyere idealer indikeres av omarbeidelsen av collegets regler i hans presidentperiode, og av engasjementet og den klare støtte gitt til Dr. Ward, en konvertitt og lekmann, som foreleser i teologi (1852–58). Da erkebiskop Manning flyttet de kirkelige fag til Hammersmith i 1869, utnevnte han Weathers til rektor for det seminaret. Weathers hadde dette vervet til seminaret ble stengt av kardinal Herbert Vaughan i 1892. 

Etter eget ønske ble han deretter kapellan hos *Poor Sisters of Nazareth* i Isleworth.

William Weathers ble kannik i Westminster i 1851.

I 1868 ble han sendt til Roma som de engelske biskopers utpekte representative teologn for de forberedende rådslagninger før Vatikankonsilet.

### Hjelpebiskop i Westminster fra 1872
William Weathers ble den 27. september 1872 utnevnt til hjelpebiskop for erkebiskop Henry Edward Manning i Westminster i London, og til titulærbiskop av *Amuclae*. Han ble bispeviet den 28. oktober 1872 av erkebiskop Manning; medkonsekrerende var biskop Thomas Joseph Brown O.S.B. av Newport and Menevia i Wales, og biskop Robert Cornthwaite av Beverley i England,

Under psevdonymet *Amyclanus* publiserte han *An Inquiry into the Nature and Results of Electricity and Magnetism* (1876).

Han døde den 4. mars 1895 hos *Poor Sisters of Nazareth*, og ble begravet under St. Edmund's Colleges *rood screen*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892) *1865
* Biskop *William Weathers* (1814-1895) *1872

## Referanser